Robert Siodmak

Robert Siodmak (født 22. juni 1906 i Dresden i kongedømmet Sachsen i  keiserdømmet Tyskland, død 3. oktober 1973 i Ascona i Sveits) var en tysk filmregissør, manusforfatter og filmprodusent.

 Liv og virke 
 Bakgrunn 
Robert Siodmak kom fra en jødisk familie. Hans foreldre var kjøpmannen Ignatz Siodmak og hans hustru Rosa Philippine, født Blum. Ignatz Siodmak stammet opprinnelig fra Schlesien, var utvandret til De forente stater og kom i 1899 tilbake til Tyskland som amerikansk statsborger, og giftet seg der. I 1902 ble Robert Siodmaks lillebror Curt Siodmak født i Tyskland. Robert Siodmaks mor døde av kreft før sin 40-årsdag, lillebroren begikk selvmord da han var fylt tyve år. Allerede i ungdomsårene brøt Robert med sin far.Robert Siodmak, Hans C. Blumenberg (Hrsg.): Zwischen Berlin und Hollywood. Erinnerungen eines großen Filmregisseurs. Herbig, München 1980, ISBN 3-8004-0892-9, S. 20, S. 26–28.

 Filmskaper 
Robert Siodmak debuterte som regissør i Tyskland med Menschen am Sonntag i 1929, en av de viktigste representanter for Neue Sachlichkeit i film. Som mange andre tyske filmskapere i sin tid flyktet han fra hjemlandet for å slippe unna nazismen.

I Hollywood bemerket han seg på 1940-tallet som regissør av en rekke filmthrillere og film-noirs som Vindeltrappen (1945) og Drapsmenn (1946) som i dag anses som klassikere innen sin sjanger. Etter krigen vendte han tilbake til Europa hvor han fortsatte karrieren som regissør, primært i Vest-Tyskland, men også i Frankrike og Storbritannia.

 Karriere i Hollywood 
Siodmak kom til Hollywood i 1939. Fra 1941 av sto han bak mange B-filmer som han lagde for forskjellige filmstudio, før han tilslutt inngikk en 7-årskontrakt med Universal. I 1946 lagde han filmen Drapsmenn, der en novelle av Ernest Hemingway var forelegg for manuset. Burt Lancaster spilte hovedrollen i filmen. I Drapsmenn benyttet Siodmak flere grep som skulle bli typiske for film noir, blant annet en helt som ikke makter å unngå sin ulykkelige skjebne, en kynisk femme fatale og mange tekniske finesser som sparsom bruk av lys og en rekke handlingsmessige tilbakeblikk (flash-backs).

Siodmak forlot USA i 1952 og fortsatte å lage filmer i Europa fram til få år før sin død.

 Filmografi 

 1930: Menschen am Sonntag
 1930: Abschied
 1930: Der Kampf mit dem Drachen oder: Die Tragödie des Untermieters
 1931: Skyldig - ikke skyldig 1931: Der Mann, der seinen Mörder sucht 1932: Løslatt på prøve 1932: Lidenskapens stormer 1932: Quick 1933: Brennendes Geheimnis 1933: Le Sexe faible 1934: Krisen er slutt 1936: La vie Parisienne 1936: Med hilsen fra mister Flow 1937: Veien til Rio 1938: Mollenard 1938: Ultimatum (ikke kreditert)
 1939: Kvinnefellen 1941: West Point Widow 1942: Fly-by-Night 1942: My Heart Belongs to Daddy 1942: The Night Before the Divorce 1943: Someone to Remember 1943: Son of Dracula 1944: Kvinnen som forsvant 1944: Slangedronningen 1944: Mistenkt 1945: Onkel Harrys problem 1945: Vindeltrappen 1946: Drapsmenn 1946: Det mørke speil 1947: Time Out of Mind 1948: Samfunnets fiende 1949: Høk over høk 1949: Syndefall 1949: Hvem er Mr. X? 1950: Deported 1951: Krisen i Eaton Falls 1952: Den røde pirat 1954: Høyt spill om en kvinne 1950: Rottene 1956: Min far, skuespilleren 1957: Djevelen kom om natten 1959: Katja - den ukronede keiserinne 1959: Dorothea Angermann 1959: Røff og smart 1960: Jeg er ikke gæ'ern! 1961: Saken Nina B 1962: Escape from East Berlin 1964: Fjellandets lovløse 1964: Aztekernes skatt 1965: Solgudens pyramide 1967: Custer of the West 1968: Kampf um Rom I 1969: Kampf um Rom II''

 Referanser 

 Eksterne lenker 


Kategori:Regissører fra USA
Kategori:Filmprodusenter fra USA
Kategori:Manusforfattere fra USA
Kategori:Personer fra USA født i Tyskland
Kategori:Personer fra USA av tysk opphav
Kategori:Fødsler i 1900
Kategori:Dødsfall i 1973